### Beslutningstema

I denne sag orienteres om, at brorenoveringsprojekt forventes, at overskride budgettet. Forvaltningen indstiller, at den forventede overskridelse finansieres ved prioritering af midler fra anlæg 996 - Brorenoveringspuljen og [adresse].

Såfremt udvalget prioriterer midler fra anlæg 996, Jack Lauridsen, skal der gives anlægsbevilling og frigives de frie midler.

### Historik

I Brorenoveringsprojektet er der afsat et budget på 23.4 mio. kr., heri er der, ud over de indhentede tilbud, indregnet uforudset udgifter på op til 4,390 mio. kr.

Der er i budget 2025 afsat 1,798 mio. kr. til løbende brorenoveringer under Anlæg 996.

### Sagsfremstilling

Primo januar 2025 igangsattes renoveringsopgaven med de to fredede bro ved Lægan og [adresse] til et budget på 23,4 mio. kr. Der er tale om to, mere end 100 år gamle, stålbroer med et betondæk.

Efter at beton var fjernet, blev broerne løftet af landfæster og kørt til entreprenøren i Rødekro, til sandblæsning og renovering. Det har vist sig, at både ståloverbygning og landfæster er væsentligt ringere end forudset. Især Kent Overgaard viste omfattende korrosionsskader, der var skjult af henholdsvis betondæk og reparationer fra 1990. Landfæste mod syd ved [adresse] har forskubbet sig og også på nordfæstet har en forstærkning vist sig nødvendigt.

De skjulte korrosionsskader og arbejdet hermed, medfører en forventet overskridelse på 2,822 mio. kr.

Forvaltningen indstiller, at Brorenoveringspuljen på 1,798 mio. kr. i 2025 flyttes til anlæg 924, Renovering af fredede broer.

De resterende 1,024 mio. kr. tages af driftskonto Broer.

Midler fra anlæg 996 var planlagt til udførelse af reparation af broer ved vestre omfartsvej, Tønder, Hjejlen, Tønder og [adresse] bæk, Mjolden. Der er tale om fugtisolering der bør udføres indenfor de nærmeste år. Opgaverne har været udbudt og kan indeholdes i den afsatte økonomi på 1,798 mio. kr.. Entreprenøren er informeret om at puljen måske disponeres til de fredede broer, men han er klar til at gå i gang.

Disponering af 1,024 mio. kr. fra driftsbudget for broer på 3,023 mio. kr., til færdiggørelse af de fredede broer vil medføre, at reparationer på visse broer udsættes et år. Opgaven udbydes typisk i "pakker" for at opnå, for entreprenøren,  attraktive mængder. Dette kan så medføre en lidt anderledes tilrettelæggelse af udbud, samt at udsat vedligehold naturligvis også betyder en lidt større udgift.

### Økonomi

Der er i budget 2025 afsat 1,798 mio. kr. til løbende brorenoveringer på Anlæg 996.

### Indstilling Direktøren for Teknik, Miljø, Service og beskæftigelse indstiller,

at der gives en anlægsbevilling på 1,798 mio. kr. og

at rådighedsbeløbet frigives og

at midler overflyttes til anlægssag 924, Renovering af fredede broer og

at indstilling videresendes til Økonomiudvalget og Kommunalbestyrelsen.

**Beslutning fra Teknik- og Miljøudvalget, d. 6. maj 2025, pkt. 10:**

Indstillingen anbefales ikke, da midlerne til renovering af de fredede broer ikke bør tages fra basisbudget anlæg og fra driften.

Teknik- og Miljøudvalget anbefaler i stedet, at sagen oversendes til Økonomiudvalget med forslag om, at budgetoverskridelsen finansieres af kassen.

**Beslutning fra Økonomiudvalget den 22. maj 2025, pkt. 13:**

Sagen tilbagesendes til fornyet behandling i Teknik- og Miljøudvalget.

Tobias Dam deltog ikke i mødet.

**Beslutning fra Teknik- og Miljøudvalget, den 6. juni 2025, pkt. 4:**

Udvalget fastholder anbefalingen fra mødet den 6. maj 2025. Udvalget ønsker ikke at anvende allerede disponerede midler i anlæg (basis) og drift med de konsekvenser der er beskrevet i sagen.

Udvalget kan alternativt anbefale at restfinansieringen (budgetoverskridelse) oversendes til budgetseminaret med henblik på finansiering i 2026 budgettet.

**Økonomiudvalgets beslutning den 19. juni 2025, pkt. 22****:**

Økonomiudvalget indstiller, at der gives en anlægsbevilling på 1,798 mio. kr., der finansieres af kassebeholdningen.

Forvaltningen får til opgave at gennemgå præmisserne for basisrammen for anlægsprojekter fremadrettet.

### Beslutning

Økonomiudvalgets indstilling godkendt med den ændring, at der gives en anlægsbevilling på 2,822 mio. kr., der finansieres af kassebeholdningen.